
RAPORT DE SPECIALITATE
Privind scăderea din evidența analitică pe plătitor a creanțelor fiscale datorate Bugetului local al comunei Gohor, de către persoanele  juridice radiate de la
OFICIUL NATIONAL AL REGISTRULUI COMERTULUI
 
În temeiul art. 136 din OUG nr. 57/2019 privind Codul Administrativ, cu modificările și completările ulterioare, propunem scăderea din evidența analitică pe plătitor a creanțelor fiscale datorate Bugetului local al comunei Gohor, de către persoanele juridice radiate. 
Anularea creanțelor fiscale are la bază  prevederile legale reprezentate de legiuitor prin Legea nr. 207/2015 privind Codul de procedura fiscala, cu modificarile si completările ulterioare  art. 266.
Anularea creantelor fiscale se face atunci cand debitorul persoana fizica este disparut sau decedat fara sa fi lasat venituri ori bunuri urmaribile.
 Obligațiile fiscale datorate de debitori, persoane juridice  și sau alti operatori juridici, radiați din registrele  în care au fost inregistrați conform legii se anulează dupa radiere dacă pentru plata acestora nu s-a atras răspunderea altor persoane, potrivit legii. 
Creantele fiscale restante administrate de organul local se anuleaza si in urmatoarele situatii:
a) Ulterior inchiderii  procedurii insolventei, in situatia in care creantele nu sunt admise la masa credala potrivit legi, sub rezerva ca debitorul sa nu fi fost condamnat pentru bancruta simpla sau frauduloasa ori sa nu i se fi stabilit raspunderea pentru efectuarea de plati ori transferuri frauduloase, inclusiv in cazul atragerii raspunderii acestuia, potrivit  legii;
b) Ulterior inchiderii procedurii de reorganizare judiciara, in situatia in care creantele fiscale nu sunt acceptate in planul de reorganizare confirmat de judecatorul- sindic, sub rezerva ca debitorii sa se conformeze planului de reorganizare aprobat.

Persoanele juridice  și /sau operatorii juridici mentionate în Anexa nr. 1 la proiectul de HCL îndeplinesc condițiile de anulare a creanțelor fiscale, datorate bugetului local al Comunei Gohor.
Propunerea de anulare a creanțelor fiscale este in suma totala de 448.773,00 lei datorate și neachitate de debitorii  persoane juridice de pe raza unitatii administrativ teritoriale a comunei Gohor,  radiate în urma incheierii procedurii de faliment conform dispozițiilor legii insolvenței sau au fost dizolvate voluntar conform legii nr. 31/1990 privind societățile comerciale, vizează evitarea neplăcerilor care generează datorii la bugetul local și care nu mai pot fi recuperate/încasate de la debitori pe considerentul faptului ca aceste persoane juridice și /sau operatori juridici la ora actuală sunt radiați de la O.N.R.C. și nu s-a dispus atragerea răspunderii altor persoane potrivit legii. 
Astfel, în cazul creanțelor fiscale restante a căror debitori sunt persoanele prevăzute în Anexa nr. 1 la proiectul de HCL, acestea se află la ora actuală în administrarea organului fiscal local și există în sold  ca și creanțe fiscale datorate și neachitate.
În concluzie, arătăm că executarea silită a contribuabililor prevăzuti în Anexa nr. 1, radiați de la O.N.R.C., nu mai poate fi întrerprinsă iar propunerea de anulare  vizează creanțele fiscale ale debitorilor care la ora actuală nu mai îndeplinesc condițiile pentru a se putea întreprinde măsurile de recuperare a datoriilor aflate în soldul organului fiscal local. 
În exercitarea atribuțiunilor, Consiliul Local poate aproba proiectul de hotărâre în forma prezentată, fiind îndeplinite prevederile stabilite de lege. 

